rejauldu/bengali-wikipedia huggingface dataset:
ভক্তি (সংস্কৃত: भक्ति) হিন্দুধর্মে উপাসনা তথা আরাধনার একটি বিশেষ রীতি । পূজনীয় দেবতা বা ব্যক্তির প্রতি বিশেষ অনুরাগ বা প্রেমকেই ভক্তি বলা হয়। ঈশ্বরের নিকট সম্পূর্ণ আত্মসমর্পণের নামই ভক্তি। ভক্তির পথে যিনি ঈশ্বরোপাসনা করেন, তাকে ভক্ত নামেPrentiss, p. 3. এবং ভক্তিবাদী দর্শনকে ভক্তিমার্গ নামে অভিহিত করা হয়।Prentiss, p. 23. ভক্তিবাদ হিন্দুধর্মের একাধিক শাখাসম্প্রদায়ের মূলভিত্তি। বিভিন্ন সম্প্রদায় ভিন্ন ভিন্ন ভাবে ভক্তিবাদের ব্যাখ্যা প্রদান করে থাকে।  ভক্তিবাদ ঈশ্বরপ্রেমকে প্রথা ও আচার-অনুষ্ঠানের ঊর্ধ্বে স্থান দেয়। ঈশ্বর ও মানুষের মধ্যে প্রেমিক-প্রেমিকা, বন্ধু, পিতামাতা-সন্তান, ও প্রভু-ভৃত্য ইত্যাদি মানবিক সম্পর্ক ভক্তিবাদের প্রধান স্তম্ভ। ঈশ্বরের কোনো নির্দিষ্ট রূপ, ঈশ্বরের নিরাকার রূপ,Prentiss, p. 21. বা গুরুর প্রতি ভক্তি (গুরুভক্তি) ভক্তিবাদের অঙ্গ। হিন্দুধর্মে সম্প্রদায়ভেদে ভক্তিবাদের নির্দিষ্ট রূপ প্রচলিত: শৈবেরা শিব ও শিব-সম্পর্কিত দেবদেবীগণের ভক্ত; বৈষ্ণবেরা বিষ্ণু ও তার অবতারগণের ভক্ত এবং শাক্তেরা মহাশক্তির বিভিন্ন রূপের ভক্ত। তবে কোনো নির্দিষ্ট দেবতার প্রতি ভক্তি থাকলে অন্য কোনো দেবতাকে পূজা করা যাবে না – এমন কোনো বিধান হিন্দুধর্মে নেই।  ভগবদ্গীতা প্রথম ধর্মগ্রন্থ যেখানে "ভক্তি" শব্দটিকে প্রথম ধর্মীয় পথ অর্থে উল্লেখ করা হয়।Prentiss, p. 5, এর বিস্তারিত ব্যাখ্যা দেওয়া হয় ভাগবত পুরাণে। ভক্তি আন্দোলনের কালে দক্ষিণ ভারত থেকে ভক্তিবাদের উত্থান ঘটে। এই ভক্তিবাদের প্রবক্তারা ছিলেন বৈষ্ণব অলবর (খ্রিষ্টীয় ষষ্ঠ থেকে নবম শতাব্দী) ও শৈব নায়নার (খ্রিষ্টীয় পঞ্চম থেকে দশম শতাব্দী) সম্প্রদায়ভুক্ত। ভক্তিবাদ ও ভক্তিবাদী সাহিত্য সমগ্র ভারতে ছড়িয়ে দেওয়ার পিছনে এঁরাই ছিলেন প্রধান অনুপ্রেরণা। খ্রিষ্টীয় দ্বাদশ থেকে অষ্টাদশ শতাব্দীর মধ্যবর্তী সময়ে ভক্তি আন্দোলন সমগ্র ভারতেই বিস্তার লাভ করেছিল। ভারতে ভক্তিবাদের প্রভাব অন্যান্য ধর্মগুলির মধ্যেও ছড়িয়ে পড়ে।Neusner, p. 135. বর্তমানে ভক্তিবাদ ভারতীয় সমাজের একটি অবিচ্ছেদ্য অঙ্গ। ধর্মীয় থেকে ধর্মনিরপেক্ষ – অনেক বিষয়েই আজ ভক্তিবাদের ছায়া সুস্পষ্ট। আরও দেখুন নববিধা ভক্তি  পাদটীকা    অতিরিক্ত পাঠ   Swami Chinmayananda, Love Divine – Narada Bhakti Sutra, Chinmaya Publications Trust, Madras, 1970  স্বামী তপস্যানন্দ, Bhakti Schools of Vedanta, Sri Ramakrishna Math, Madras, 1990  A.C. Bhaktivedanta Swami Prabhupada, Srimad Bhagavatam (12 Cantos), The Bhaktivedanta Book Trust,2004  Steven J. Rosen, The Yoga of Kirtan: conversations on the Sacred Art of Chanting (New York: FOLK Books, 2008)   বহিঃসংযোগ    Bhakti Poets: A History of Bhakti by Doris Jakobsh   The full text of the Bhagavata Purana (Srimad-Bhagavatam)  English Translation of Narada Bhakti Sutra  বিষয়শ্রেণী:হিন্দু দার্শনিক তত্ত্ব * বিষয়শ্রেণী:সংস্কৃত শব্দ ও শব্দবন্ধ বিষয়শ্রেণী:ধ্যান বিষয়শ্রেণী:ধর্মাচারণ বিষয়শ্রেণী:যোগশাস্ত্র বিষয়শ্রেণী:যোগশাস্ত্রের ধারণা বিষয়শ্রেণী:হিন্দু দার্শনিক ধারণা বিষয়শ্রেণী:হিন্দু অনুশীলন বিষয়শ্রেণী:সংস্কৃত শব্দ ও বাক্যাংশ
গ্রিক পুরাণে, ফোর্কিস ছিল পোন্তুস ও ধরিত্রীমাতা গাইয়ার সন্তান। তার বোন কেতো ছিল তার স্ত্রী। তাদের সন্তানেরা হল — তিনজন গর্গন (মেদুসা, এউরিয়ালে ও স্থেন্নো), তিনজন গ্রাইয়া (দেইনো, এনিও ও পেম্ফ্রেদো), একিদ্না ও লাদোন (একে দ্রাকো হেস্পেরিদুম অর্থাৎ হেস্পেরীয় ড্রাগন ও বলা হয়)।Kerenyi, p. 42.Plato. Timaeus 40e. Translated by W.R.M. Lamb. Cambridge, MA, Harvard University Press; London, William Heinemann Ltd. 1925.  তথ্যসূত্র  বহিঃসংযোগ  Theoi Project – Phorcys   Greek Mythology at Mythologica  বিষয়শ্রেণী:গাইয়ার সন্তান বিষয়শ্রেণী:গ্রিক সমুদ্র দেবতা বিষয়শ্রেণী:ইলিয়াডে দেবতা
বাংলাদেশে দশম জাতীয় সংসদ নির্বাচনের প্রাক্কালে শেখ হাসিনা নেতৃত্বাধীন নির্বাচনকালীন সরকারে এরশাদের নেতৃত্বাধীন জাতীয় পার্টি অংশ নেওয়ায় দলের এ সিদ্ধান্তের বিরোধিতা করে দলের একাংশকে নিয়ে সাবেক প্রধানমন্ত্রী কাজী জাফর আহমেদ জাতীয় পার্টি নামেই নতুন দল গঠন করেন। ২০১৩ সালের ২০ ডিসেম্বর বিশেষ কাউন্সিলের মাধ্যমে তিনি জাতীয় পার্টির একাংশের চেয়ারম্যান নির্বাচিত হন। এরপর ২০১৪ সালের ২৫ জানুয়ারি বিএনপিনেতৃত্বাধীন বিশ দলীয় জোটে এ দলটি যোগ দেয়।  পরবর্তীতে ২০২২ সালে বিশ দলীয় জোট বিলুপ্ত হলে দলটির নেতৃত্বে  বারো দলীয় জোট গঠিত হয়।  কাজী জাফর আহমেদের মৃত্যুর পর এ দলটির চেয়ারম্যান ও মহাসচিব হিসেবে যথাক্রমে টিআইএম ফজলে রাব্বি চৌধুরী ও মোস্তফা জামাল হায়দার দায়িত্ব পালন করেছেন। ফজলে রাব্বি চৌধুরীর মৃত্যুর পর এ দলটির চেয়ারম্যান হিসেবে দায়িত্ব নেন মোস্তফা জামাল হায়দার। নওয়াব আলী আব্বাস খান এই দলের অন্যতম প্রেসিডিয়াম সদস্য ও জননন্দিত নেতা।  তথ্যসূত্র  বিষয়শ্রেণী:বাংলাদেশের রাজনৈতিক দল বিষয়শ্রেণী:জাতীয় পার্টি (কাজী জাফর)
মুরলীগঞ্জ () ভারতের বিহার রাজ্যের মাধেপুর জেলার একটি শহর এবং তালিকাভুক্ত এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫২ মিটার (১৭০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মুরলীগঞ্জ শহরের জনসংখ্যা হল ২২,৯২১ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৪৫%। পুরুষদের মধ্যে সাক্ষরতার হার ৫৩% এবং নারীদের মধ্যে এই হার ৩৭%। সারা ভারতের সাক্ষরতার হার ৫৯.৫%, তার চাইতে মুরলীগঞ্জ এর সাক্ষরতার হার বেশি।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
কমর আল-দ্বীনAlso transliterated Qamar al-Deen, Qamar ad-Din/ad-Deen, Qamar Eddine, Qamaruddin, Kamaruddin, Amardine, and a myriad of other ways. Transliteration of Arabic is notoriously fraught with challenges, even before differences between Arabic's many dialects are taken into account. (; ধর্মের চাঁদ) একটি খুবানি রস বা অমৃত পানীয়, যা সাধারণত মুসলিম পবিত্র রমজান মাসে খাওয়া হয়। এটি সিরিয়া থেকে আগত বলে মনে করা হয়। এটি প্রথম ঘৌতাতে উৎপাদিত হয়েছিল, যেখানে কমর আল-দ্বীনের জন্য সবচেয়ে উপযুক্ত জাতের খুবানির প্রথম জন্ম হয়েছিল। কমর আল-দ্বীন মধ্যপ্রাচ্য এবং উত্তর আফ্রিকার পাশাপাশি সোমালিয়াতেও পান করা হয়, যদিও সিরীয় কমর আল-দ্বীন এখনও সেরা বলে মনে করা হয়, কারণ কমর আল-দ্বীনের জন্য বিভিন্ন জাতের খুবানি কেবল সিরিয়া এবং দক্ষিণ-পশ্চিম তুরস্ক জন্মানোর জন্য সবচেয়ে উপযুক্ত। এটা লাভাশ্যাক নামে () ইরানে পরিচিত এবং এটি একটি শুকনো ফলের রোল হিসাবে পরিবেশন করা হয়।   উৎপত্তি  কমর আল-দ্বীনের নাম উত্থাপনের জন্য বেশ কয়েকটি তত্ত্বের প্রস্তাবিত হয়েছে। একটি তত্ত্বের মতে এটির নামকরণ করা হয়েছিল তার উদ্ভাবক, "কমর আল-দ্বীন" নামক এক সিরীয় ব্যক্তির নামানুসারে। তিনি ছিলেন খুবই সুদর্শন, বলা হয় যে, তিনি চাঁদ (কমর, )-এর মতো ছিলেন।  আরেকটি তত্ত্ব অনুসারে, খুবানির মৌসুমটি কমর আল-দ্বীনের উদ্ভাবিত হওয়ার পরে রমজানের শুরুর দিকে নতুন চাঁদ দেখার সাথে মিলে যায়। অন্য একটি অনুরূপ তত্ত্ব মিশরে বিস্তৃ, যা খলিফার নামের সন্ধান করে, যিনি রমজানে অর্ধচন্দ্র দেখে কমর আল-দ্বীন দ্বারা উৎযাপন করতেন। বাম|থাম্ব|280x280পিক্সেল| কমর আল-দ্বীন তৈরির জন্য শুকনো খুবানির পেস্ট।   প্রস্তুতি পদ্ধতি  কমর আল-দ্বীন উৎপাদনের জন্য খুবানি এবং চিনি আগুনের উপরে সিদ্ধ করা হয় এবং তারপরে একটি কাঠের ছাঁকনি দিয়ে টানানো হয় যা জলপাই তেলে ভিজিয়ে রাখা হয়। পরে খুবানিগুলো সরাসরি সূর্যের আলোতে শুকনো রেখে দেওয়া হয়। এটি পুরোপুরি শুকিয়ে যাওয়ার পরে এটি মোড়কজাত, বাজারজাত এবং বিক্রি করা হয়। এই শুকনো খুবানির চামড়া ঘন, আরও সুসংগত এবং সাধারণ খুবানির চামড়ার চেয়ে শক্ত স্বাদযুক্ত এবং এইভাবে কমর আল-দ্বীন তৈরির জন্য আরও উপযুক্ত। এই খুবানির চামড়া থেকে পানীয় তৈরি করতে কেবল গোলাপ জল বা কমলা ফুলের জল যোগ করা প্রয়োজন, যদিও খুবানির টুকরা (তাজা বা শুকনো) এবং বরফ প্রায়শই যুক্ত করা হয়। কখনও কখনও, ফুলের কিছু জল কমলা রস বা সরল জল দিয়ে প্রতিস্থাপিত হয়। কমর আল-দ্বীনকে ঐতিহ্যগতভাবে ঘন এবং ঠান্ডাভাবে পরিবেশন করা হয় এবং এটি বিশেষত জোরালোভাবে বিশ্বাস করা হয় যে এটি শক্তি, তড়িৎ এবং হাইড্রেশনের একটি ভাল উৎস, এগুলো সবই রোজার দিনশেষে অত্যন্ত গুরুত্বপূর্ণ। লেভান্টের কিছু লোক তাদের কমর আল-দ্বীনে পাইন বাদাম এবং বরফ যুক্ত করে এমন পানীয় তৈরি করে যা জাল্লাবের ঘন, খুবানির স্বাদযুক্ত সংস্করণের অনুরূপ ।  লাভাশ্যাক নামক ইরানি জাতটি বীজযুক্ত ফলগুলোকে কিছু জল দিয়ে গরম করে তৈরি করা হয় যতক্ষণ না সেগুলো ভর্তায় পরিণত হয় এবং তারপরে ফলের খোসা ছাড়ানোর জন্য চালনি ব্যবহার করা হয়। এরপরে ভর্তাটি আরও উত্তপ্ত করে ঘন পেস্ট তৈরি করা হয় এবং অতঃপর রোদে শুকনো অবস্থায় রেখে দেওয়া হয় এবং কয়েক দিন পরে পরিবেশন করা হয়। ঐতিহ্যগতভাবে লাভাশ্যাক বরই বা খুবানি থেকে তৈরি করা হয়, তবে আধুনিক ও বাণিজ্যিক জাতগুলো আপেল, ডালিম, চেরি, বার্বি এবং কর্নেলিয়ান চেরিকে ফলের ভিত্তি হিসাবে ব্যবহার করে থাকে।   টীকা    তথ্যসূত্র    বহিঃসংযোগ   পুষ্টি সংক্রান্ত তথ্য  ফাতকাত তাবখ থেকে কামার আল-দ্বীনের রেসিপি  7awa ওয়ার্ল্ড থেকে কামার আল-দ্বীন রেসিপি   বিষয়শ্রেণী:ইসলামি সংস্কৃতি বিষয়শ্রেণী:সিরীয় রন্ধনশৈলী বিষয়শ্রেণী:ইফতারি বিষয়শ্রেণী:অপর্যালোচিত অনুবাদসহ পাতা
সংখ্যা তত্ত্বে, ২০০২ সালে মনীন্দ্র আগ্রাওয়ালের অনুমান  সাইক্লোটমিক AKS পরীক্ষার ভিত্তি রূপে কাজ করে। আগ্রাওয়ালের অনুমান অনুযায়ী:   এবং  দুটি সহমৌলিক ধনাত্মক পূর্ণসংখ্যা এবং  হলে  একটি মৌলিক সংখ্যা হবে অথবা  হবে।  প্রভাব যদি আগ্রাওয়াল অনুমান সঠিক হত, তবে এটি AKS মৌলিকতা পরীক্ষার রানটাইম জটিলতাকে  থেকে -এ হ্রাস করত।  সত্যতা বা মিথ্যা এই অনুমানটি ২০০১ সালের থিসিসে রজত ভট্টাচার্য ও প্রশান্ত পাণ্ডে দ্বারা প্রণীত হয়েছিল। এটি  এবং  এর জন্য গণনাযোগ্যভাবে যাচাই করা হয়েছে, এবং  এর ক্ষেত্রেও পরীক্ষা করা হয়েছে।  তবে, কার্ল পমেরান্স এবং হেনড্রিক ডব্লিউ. লেন্সট্রা-এর এক হিউরিস্টিক যুক্তি ইঙ্গিত দেয় যে অসংখ্য বিপরীত উদাহরণ বিদ্যমান। বিশেষ করে, এই যুক্তি দেখায় যে, এমন বিপরীত উদাহরণগুলির অসীম ঘনত্ব যেকোনো  এর জন্য  থেকে বেশি।  উপরের যুক্তি অনুযায়ী, যদি আগ্রাওয়াল অনুমানটি মিথ্যা প্রমাণিত হয়, তবে রোমান বি. পপোভিচ অনুমান করেন যে সংশোধিত একটি সংস্করণ তবুও সঠিক হতে পারে:  ধরা যাক,  এবং  এমন দুটি ধনাত্মক সংখ্যা, যাদের সর্বোচ্চ সাধারণ গুণনীয়ক ১। যদি  এবং  তাহলে  একটি মৌলিক সংখ্যা, অথবা  হবে।  ডিস্ট্রিবিউটেড কম্পিউটিং  উভয় আগ্রাওয়াল ও পপোভিচ অনুমান ডিস্ট্রিবিউটেড কম্পিউটিং পদ্ধতি Primaboinca Project দ্বারা পরীক্ষা করা হয়েছে, যা ২০১০ থেকে ২০২০ পর্যন্ত BOINC-ভিত্তিক ছিল। এই প্রোজেক্ট  পরিসরে অনুসন্ধান করেও কোনো কাউন্টার এক্সাম্পল খুঁজে পাওয়া যায়নি।  নোটস   বহিঃসংযোগ  Primaboinca Project  বিষয়শ্রেণী:Conjectures about prime numbers
ফরিদপুর স্টেডিয়াম বধ্যভূমি ও স্মৃতিস্তম্ভ ফরিদপুরের শেখ জামাল স্টেডিয়ামের পূর্ব পাশে অবস্থিত বাংলাদেশের স্বাধীনতা যুদ্ধ সম্পর্কিত একটি স্মৃতিস্তম্ভ। ১৯৯১ সালে বধ্যভূমি হিসেবে সনাক্তকরণের পর ২০১৮ সালে বর্তমান স্মৃতিস্তমটি নির্মাণ করা হয়   অবস্থান  বধ্যভূমিটি ফরিদপুর পৌরসভার দক্ষিণ কালীবাড়ি এলাকায় শেখ জামাল স্টেডিয়ামের পূর্ব পাশে অবস্থিত। বধ্যভূমির উত্তর দিকে ফরিদপুর জজ কোর্ট অবস্থিত।   ইতিহাস  বাংলাদেশের স্বাধীনতা যুদ্ধের সময় পাকিস্তানি বাহিনী ফরিদপুর স্টেডিয়ামে (বর্তমানে শেখ জামাল স্টেডিয়াম) তাদের ঘাঁটি স্থাপন করেছিল। পাকিস্তানি সেনারা এখানে বিভিন্ন জায়গা থেকে মুক্তিকামী তরুণদের ধরে এনে বন্দি করে হত্যা করত। হত্যা করে স্টেডিয়ামের পূর্বপাশের পুকুর পাড়ে মৃত ব্যক্তিকে মাটি চাপা দেওয়া হতো। ঠিক কতজনকে মাটি চাপা দিয়ে রাখা হয় তা জানা যায়নি। স্বাধীনতা যুদ্ধে বিজয় লাভের কয়েকদিন পর ওই বধ্যভূমির সন্ধান পাওয়া যায়।  ১৯৯১ সালে মুক্তিযোদ্ধা ও আগরতলা ষড়যন্ত্র মামলার আসামি নূর মোহাম্মদ বাবুল গণকবরের জায়গাটি চিহ্নিত করে ছোট আকারের একটি স্মৃতিসৌধ নির্মাণ করেছিলেন।  ২০১৮ সালে এখানে বর্তমান স্মৃতিস্তম্ভ নির্মাণের কাজ শুরু হয়। স্মৃতিস্তম্ভটি প্রায় ৭ কোটি ২১ লক্ষ টাকা ব্যয়ে নির্মাণ করা হয়েছে। স্মৃতিস্তম্ভের পাশে একটি লেক ও দুটি কালভার্ট নির্মাণ করা হয়েছে।   চিত্রশালা    তথ্যসূত্র   বিষয়শ্রেণী:বাংলাদেশের বধ্যভূমি বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা বিষয়শ্রেণী:ফরিদপুরের ভবন ও স্থাপনা বিষয়শ্রেণী:ফরিদপুর জেলার দর্শনীয় স্থান বিষয়শ্রেণী:বাংলাদেশের স্বাধীনতা যুদ্ধের স্মৃতিস্তম্ভ ও স্মারক
মুয়াবিয়া ইবনে হিশাম ছিলেন একজন আরব সেনাপতি এবং উমাইয়া খলিফা হিশাম ইবনে আবদুল মালিকের ছেলে। আরব-বাইজেন্টাইন যুদ্ধে মুয়াবিয়া ইবনে হিশাম গুরুত্বপূর্ণ ভূমিকা রেখেছেন। তার ছেলে আবদুর রহমান ইবনে মুয়াবিয়া কর্ডো‌বা আমিরাতের প্রতিষ্ঠা করেন।  জীবন আরব-বাইজেন্টাইন যুদ্ধে ভূমিকার জন্য মূলত মুয়াবিয়া ইবনে হিশাম পরিচিত। এশিয়া মাইনরে বাইজেন্টাইনদের বিরুদ্ধে তিনি অনেক অভিযানে নেতৃত্ব দেন। ৭২৫ খ্রিষ্টাব্দের গ্রীষ্মে তিনি প্রথম অভিযানের নেতৃত্ব দেন। অভিযানের অংশ হিসেবে একই সময় সাইপ্রাসে মায়মুন ইবনে মিহরানের নেতৃত্বে একটি নৌ আক্রমণ চালানো হয়। আরব বিবরণ অনুযায়ী মুয়াবিয়ার সেনারা ডোরিলাইয়াম পর্যন্ত পৌছে যায়। এসময় তারা অনেককে বন্দী করে এবং কয়েকটি দুর্গ ধ্বংস হয়।Blankinship (1994), p. 120Winkelmann & Lilie (2000), p. 321 ৭২৬ সালে তিনি একটি অভিযান শুরু করেছিলেন বলে বিবরণ রয়েছে। তবে এর ব্যাপারে বিশেষ কিছু জানা যায় না। ৭২৭ সালে আবদুল্লাহ আল বাত্তালের পাশাপাশি তিনি আরেকটি অভিযানে নেতৃত্বে দেন। বাত্তাল প্রথমে বর্তমান তুরস্কের অন্তর্গত চানকিরি দখল করেন এরপর তাদের সম্মিলিত বাহিনী এটিওসের দুর্গ দখল করে নেয় ও নাইসিয়ার দিকে অগ্রসর হয়। ৪০ দিন অবরোধের পরও তারা তা দখল করতে ব্যর্থ হন। ৭২৮ সালে এশিয়া মাইনরের দক্ষিণ দিকে অভিযান শুরু করে। এসময় তার ভাই সাইদ ইবনে হিশাম উত্তর দিকে অভিযানের নেতৃত্ব দেন। তবে তাদের কেউ এতে তেমন সফল হননি।Blankinship (1994), p. 121  মুসলিম বিবরণ অনুযায়ী মুয়াবিয়া ইবনে হিশাম ৭৩০ এর সেপ্টেম্বর/অক্টোবরে চারসিয়ানোন দুর্গ জয় করেছেন বলে উল্লেখ রয়েছে। তবে বাইজেন্টাইন বিবরণ অনুযায়ী তার চাচা মাসলামা ইবনে আবদুল মালিক এই অভিযানের নেতৃত্বে ছিলেন। পরের বছর তার বাহিনী সীমানা অতিক্রমের চেষ্টা করতে ব্যর্থ হয়েছিল বলা হয়ে থাকে। ৭৩২ সালে তার অভিযানের সময় তিনি এক্রোইনোন পর্যন্ত পৌছাতে সক্ষম হন।Blankinship (1994), p. 162 ৭৩৩ সালে তিনি পাফলাগোনিয়া অভিযানে নেতৃত্ব দিয়েছেন। পরের কয়েক বছর তিনি অভিযানে নেতৃত্ব দিতে থাকেন। ৭৩৭ সালে তিনি পুনরায় দক্ষিণের অভিযানের নেতৃত্বে দেন। এসময় তার মৃত্যু হয় থিওফেনস দ্য কনফেসারের মতে ঘোড়া থেকে পড়ে তিনি মারা গিয়েছিলেন।Blankinship (1994), p. 169  আব্বাসীয় বিপ্লবের ফলে উমাইয়া রাজবংশের পতনের পর মুয়াবিয়া ইবনে হিশামের এক ছেলে আবদুর রহমান ইবনে মুয়াবিয়া আন্দালুস পালিয়ে যান। তিনি আন্দালুসে উমাইয়া শাসিত কর্ডোবা আমিরাত প্রতিষ্ঠা করেন।Ṭāhā (1998), p. 234  তথ্যসূত্র         বিষয়শ্রেণী:৭৩৭-এ মৃত্যু বিষয়শ্রেণী:আরব-বাইজেন্টাইন যুদ্ধের উমাইয়া ব্যক্তি বিষয়শ্রেণী:উমাইয়া রাজবংশ বিষয়শ্রেণী:উমাইয়া সেনাপতি বিষয়শ্রেণী:আরব সেনাপতি বিষয়শ্রেণী:জন্মের সাল অজানা বিষয়শ্রেণী:৮ম শতাব্দীর আরব ব্যক্তি
শোয়াঙ্ক মার্কিন যুক্তরাষ্ট্রে প্রকাশিত একটি প্রাপ্তবয়স্ক বা পর্নোগ্রাফিক ম্যাগাজিন। প্রথম অবতারটি ফক্স কমিক্সের ভিক্টর ফক্স দ্বারা ১৯৪১ সালে (এবং আবার ১৯৪৫ সালে) পুরুষদের জীবনধারা এবং এস্কয়ার এর ধরন অনুযায়ী পিন-আপ ম্যাগাজিন হিসাবে চালু করেছিলেন। ১৯৫৪-১৯৫৫ সালের দিকে, মার্ভেল কমিকসের প্রতিষ্ঠাতা মার্টিন গুডম্যান দ্বারা এটি পুনরায় চালু করা হয়েছিল এবং ইয়ান ফ্লেমিং, গ্রাহাম গ্রিন, নরম্যান মেইলার এবং আর্থার সি. ক্লার্কের মত মসলাদার অ্যাডভেঞ্চার বা সাসপেন্স ফিকশন পরিচালনা করেছিলেন। হাস্যরসাত্মক ব্রুস জে ফ্রিডম্যান ১৯৫০-এর দশকের শেষের দিকে এর সম্পাদক ছিলেন।   তথ্যসূত্র    বহিঃসংযোগ      Cover archive at Galactic Central  বিষয়শ্রেণী:১৯৪১-এ প্রতিষ্ঠিত ম্যাগাজিন বিষয়শ্রেণী:মার্কিন যুক্তরাষ্ট্রের পুরুষদের ম্যাগাজিন বিষয়শ্রেণী:মার্কিন যুক্তরাষ্ট্রের মাসিক ম্যাগাজিন বিষয়শ্রেণী:পর্নোগ্রাফিক পুরুষদের ম্যাগাজিন বিষয়শ্রেণী:মার্কিন পর্নোগ্রাফিক ম্যাগাজিন
শীলখালী বাংলাদেশের কক্সবাজার জেলার অন্তর্গত পেকুয়া উপজেলার একটি ইউনিয়ন।   আয়তন  শীলখালী ইউনিয়নের আয়তন ১৯৪৫ একর (৭.৮৭ বর্গ কিলোমিটার)। এটি পেকুয়া উপজেলার সবচেয়ে ছোট ইউনিয়ন।   জনসংখ্যা  ২০১১ সালের পরিসংখ্যান অনুযায়ী শীলখালী ইউনিয়নের লোকসংখ্যা ৭,৫৯৫ জন। এর মধ্যে পুরুষ ৩,৮৩৭ জন এবং মহিলা ৩,৭৫৮ জন।   অবস্থান ও সীমানা  পেকুয়া উপজেলার সর্ব-পূর্বে শীলখালী ইউনিয়নের অবস্থান। পেকুয়া উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পশ্চিমে বারবাকিয়া ইউনিয়ন, দক্ষিণে পেকুয়া ইউনিয়ন, পূর্বে চকরিয়া উপজেলার বড়ইতলী ইউনিয়ন ও হারবাং ইউনিয়ন এবং উত্তরে চকরিয়া উপজেলার হারবাং ইউনিয়ন অবস্থিত।   প্রশাসনিক কাঠামো  শীলখালী ইউনিয়ন পেকুয়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম পেকুয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এ ইউনিয়নের গ্রামগুলো হল:  শীলখালী  পেঠান মাতব্বরপাড়া  জারুলবুনিয়া  সবুজপাড়া তারাবনিয়াপাড়া   শিক্ষা ব্যবস্থা  শীলখালী ইউনিয়নের সাক্ষরতার হার ৩৩.৫২%। এ ইউনিয়নে ২টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়   শীলখালী উচ্চ বিদ্যালয়  জারুলবুনিয়া উচ্চ বিদ্যালয়  প্রাথমিক বিদ্যালয়  জারুলবুনিয়া সরকারি প্রাথমিক বিদ্যালয়  বারবাকিয়া ওয়ারেছিয়া সরকারি প্রাথমিক বিদ্যালয়  শীলখালী পেঠান মাতব্বরপাড়া সরকারি প্রাথমিক বিদ্যালয়  শীলখালী সরকারি প্রাথমিক বিদ্যালয়  সবুজপাড়া আশরাফ নূর সরকারি প্রাথমিক বিদ্যালয়  হাজী ওবাইদুল হাকিম সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=412&thana=41208&union=06   যোগাযোগ ব্যবস্থা  শীলখালী ইউনিয়নে যোগাযোগের প্রধান সড়ক হল পেকুয়া-বড়ইতলী সড়ক। প্রধান যোগাযোগ মাধ্যম সিএনজি চালিত অটোরিক্সা।   খাল ও নদী  শীলখালী ইউনিয়নের দক্ষিণ সীমান্ত দিয়ে প্রবাহিত হচ্ছে ভোলাখাল নদী।   জনপ্রতিনিধি   চেয়ারম্যান-  মোহাম্মদ কামাল হোসাইন   আরও দেখুন   পেকুয়া উপজেলা  পেকুয়া থানা  কক্সবাজার জেলা   তথ্যসূত্র    বহিঃসংযোগ   বিষয়শ্রেণী:পেকুয়া উপজেলার ইউনিয়ন
সিলেটি জাতীয়তাবাদ হল সিলেটের ভাষা, ইতিহাস এবং সংস্কৃতির উপর ভিত্তি করে একটি স্বতন্ত্র সিলেটি পরিচয় প্রতিষ্ঠার জন্য একটি সাংস্কৃতিক ও সামাজিক বিতর্ক। তারা দাবি করে যে সিলেটি বাংলার কোন উপভাষা নয় বরং এটি তার নিজস্ব ভাষা।বৃহত্তর সিলেট এবং প্রবাসীদের মধ্যে সিলেটি ভাষা পুনরুজ্জীবনের মধ্য দিয়ে যাচ্ছে, যা এর সাথে এক বিরাট প্রতীকী তাৎপর্য নিয়ে আসছে।  সিলেট-শিলচর উৎসব, যা "ইন্দো-বাংলাদেশ উৎসব" নামেও পরিচিত, এটি ১৯৪৭ সালের দেশভাগের পর বিচ্ছিন্ন হয়ে পড়া সিলেটিদের পুনর্মিলনের একটি উৎসব। বিভিন্ন সংস্কৃতির সংযোগ স্থাপন এবং শিলচর ও সিলেট শহরের মধ্যে নতুন সম্পর্ক স্থাপনের গুরুত্বের উপর জোর দিয়ে, এই উৎসবটি একটি সাংস্কৃতিক এবং কূটনৈতিক মহৎ অনুষ্ঠান।দ্বিপাক্ষিক সম্পর্ক জোরদারে এই অনুষ্ঠানের গুরুত্বের উপর আবারও জোর দিয়ে, উভয় দেশের বিশিষ্ট ব্যক্তিরা এই উৎসবে অংশগ্রহণ করার সম্ভাবনা রয়েছে।   সিলেটি জাতীয়তাবাদের প্রভাব যুক্তরাজ্যের লন্ডন বিশ্ববিদ্যালয়ে সিলেটি ভাষা এবং সিলেটি নাগরী লিপি পুনরুজ্জীবিত করার চেষ্টা চলছে। এর নাম "সিলেটি প্রজেক্ট"। এই মুহূর্তে, একটি সিলেটি অভিধান এবং সিলেটি নাগরীতে পড়া এবং লেখা শেখার উপায় রয়েছে। সিলেটি ভাষায় গান, বই, কবিতা এবং গল্প রয়েছে। লন্ডনের স্কুলগুলিতে এখন বাংলার পাশাপাশি সিলেটি ভাষা শেখার সুযোগ রয়েছে, যুক্তরাজ্যে অনেক পরিবার আছে যারা প্রমিত বাংলায় কথা বলতে পারে না, এবং সিলেটি এবং ইংরেজি তাদের প্রধান ভাষা।  আরো দেখুন  সিলেট বিভাগ  সিলেটি ভাষা  সিলেটি নাগরী  বাঙালি জাতীয়তাবাদ  তথ্যসূত্র  বিষয়শ্রেণী:বাংলাদেশে জাতীয়তাবাদ বিষয়শ্রেণী:ভারতে জাতীয়তাবাদ বিষয়শ্রেণী:বাংলাদেশে রাজনৈতিক আন্দোলন বিষয়শ্রেণী:এশিয়ার জাতীয়তাবাদী আন্দোলন বিষয়শ্রেণী:সিলেটি ভাষা বিষয়শ্রেণী:সিলেটি
দেকনি বা দেখনি একটি আধা-শাস্ত্রীয় গোয়ান নৃত্যকলা যা ভারতের গোয়া রাজ্যে উদ্ভূত হয়েছে। এটি একটি জনপ্রিয় লোকনৃত্য যা ঐতিহ্যগতভাবে গোয়ার গ্রামীণ এলাকায় নারীদের দ্বারা ধর্মীয় উৎসব, বিবাহ এবং অন্যান্য সামাজিক অনুষ্ঠানে পরিবেশিত হয়।  দেকনি শব্দটি কোঙ্কনি ভাষা থেকে উদ্ভুত যা গোয়ার স্থানীয় ভাষা। এর আক্ষরিক অর্থ হল "গ্রামের একটি মেয়ে" এবং নৃত্যের এই শৈলী গোয়ার গ্রামের জীবনের সরলতা এবং সৌন্দর্যকে প্রতিফলিত করে।  দৃষ্টিনন্দন অংগ সঞ্চালনা, ছন্দময় পায়ের কাজ এবং প্রাণবন্ত সঙ্গীত দেকনি নাচের বৈশিষ্ট্য। নর্তকীরা বৃত্তাকার সমুহে একে অপরের হাত ধরে এই নৃত্য পরিবেশন করে। বাদ্যকাররা ঘূমট, ঢোল এবং কাসলে-এর মতো ঐতিহ্যবাহী গোয়ান বাদ্যযন্ত্র বাজিয়ে নাচে যোগ্য সংগত করে।  ইতিহাস সম্ভবত প্রথম দেকনির উল্লেখ পাওয়া যায় ১৮৬৯ সালে। কার্লোস ইউজেনিও ফেরেইরা (১৮৬০-১৯৩২) এর হানভ সাইবা পোল্টোদি ভেটাম  সবচেয়ে পরিচিত দেকনি গানগুলির মধ্যে একটি। এটি প্রথম ১৮৯৫ সালে প্যারিসে এবং তারপর ১৯২৬ সালে গোয়ায় টিপোগ্রাফিয়া রেঞ্জেল দ্বারা প্রকাশিত হয়েছিল। এই গানে যে গল্পটি চিত্রিত করা হয়েছে তা হল দুই মন্দিরের নর্তকীকে নিয়ে, যারা দামুর বিয়েতে যেতে চায় এবং তারা নৌকার মাঝিদের কাছে আসে তাদের নদী পার করে দেওয়ার জন্য। কিন্তু তখন নদী উত্তাল হয়ে পড়ায় নৌকার মাঝি রাজি হয়না। নর্তকীরা তখন নৌকার মাঝিকে তাদের সোনার গয়না উপহার দেয়; কিন্তু নৌকার মাঝি তাতেও রাজি হয়না। তাই নর্তকীরা নৌকার মাঝির মনোরঞ্জনের জন্য নৃত্য পরিবেশন করে এবং মাঝি তাদের নদী পার করে দেয়।  এই গানের অনুপ্রেরনাতেই পরিচালক রাজ কপুর তার ববি সিনেমার বিখ্যাত গান না মাংগু সোনা চান্দি রচনা করেছিলেন।  তথ্যসূত্র  বিষয়শ্রেণী:ভারতীয় সংস্কৃতি বিষয়শ্রেণী:ভারতীয় লোকনৃত্য বিষয়শ্রেণী:ভারতের ধ্রুপদী নৃত্য
শাবিব আল-খালিদি (জন্ম ১১ আগস্ট ১৯৯৮) হলেন একজন কুয়েতি পেশাদার ফুটবলার যিনি কাজমা ক্লাব এবং কুয়েত জাতীয় দলের হয়ে খেলেন।   আন্তর্জাতিক অগ্রগতি  ২০১৯ সালের ১৪ নভেম্বর তারিখে, ফিফা বিশ্বকাপ বাছাইপর্বে আন্তর্জাতিকভাবে তার অভিষেক হয় এবং কুয়েতের হয়ে তিনি এই ম্যাচে একটি গোল করেন, চীনা তাইপেই-এর বিপক্ষে কুয়েত ঐ ম্যাচটিতে ৯-০ গোলের বড় একটা জয় পায়।   আন্তর্জাতিক গোল  গোল এবং ফলাফলের তালিকায় কুয়েতের গোল প্রথমে উল্লেখ করা হয়েছে।  ক্রম  তারিখ  ভেন্যু  প্রতিপক্ষ  গোল  ফলাফল  প্রতিযোগিতা ১.  ১৪ নভেম্বর ২০১৯  আল কুয়েত ক্রীড়া ক্লাব স্টেডিয়াম, কুয়েত শহর, কুয়েত   ৭–০ ৯–০ ২০২২ ফিফা বিশ্বকাপ বাছাইপর্ব ২.  ২৯ মার্চ ২০২১  পুলিশ কর্মকর্তা ক্লাব স্টেডিয়াম, দুবাই, সংযুক্ত আরব আমিরাত   ১–০ ১–১ প্রীতি খেলা ৩.  ২৯ জানুয়ারি ২০২২  জাবের আল-আহমাদ আন্তর্জাতিক স্টেডিয়াম, কুয়েত শহর, কুয়েত   ২–০ ২–০ প্রীতি খেলা ৪.  ১৪ জনুয়ারি ২০২৩  বসরা আন্তর্জাতিক স্টেডিয়াম, বসরা, ইরাক   ১–১ ১–১২৫তম আরবীয় গাল্ফ কাপ ৫.  ২৮ মার্চ ২০২৩  জাবের আল-আহমাদ আন্তর্জাতিক স্টেডিয়াম, কুয়েত শহর, কুয়েত   ২–০ ২–১প্রীতি খেলা -.  ১২ জুন ২০২৩  কায়রো আন্তর্জাতিক স্টেডিয়াম, কায়রো, মিশর  বি  ১–০৩–০ অনানুষ্ঠানিক প্রীতি খেলা -. ৩–০ -.  ১৫ জুন ২০২৩  কায়রো আন্তর্জাতিক স্টেডিয়াম, কায়রো, মিশর   ১–০২–১ অনানুষ্ঠানিক প্রীতি খেলা -.  ২–০ ৬.  ২১ জুন ২০২৩  শ্রী কান্তিরাভা স্টেডিয়াম, বেঙ্গালুরু, ভারত   ২–০ ৩–১২০২৩ সাফ চ্যাম্পিয়নশিপ   পুরস্কার  কাজমা কুয়েত আমির কাপ: ২০২২  স্বতন্ত্র কুয়েত প্রিমিয়ার লিগ সর্বোচ্চ গোলদাতা: ২০২১–২২   তথ্যসূত্র    বহিঃসংযোগ      বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কুয়েতি ফুটবলার বিষয়শ্রেণী:মধ্যমাঠের আন্তর্জাতিক পুরুষ ফুটবলার বিষয়শ্রেণী:কুয়েতি আন্তর্জাতিক পুরুষ ফুটবলার বিষয়শ্রেণী:কাজমা ক্রীড়া ক্লাবের খেলোয়াড় বিষয়শ্রেণী:আল-সাহেল (কুয়েত) ক্রীড়া ক্লাবের খেলোয়াড় বিষয়শ্রেণী:কুয়েত প্রিমিয়ার লিগের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ইউএই প্রো লিগের খেলোয়াড়
বিজয় রাজিন্দরনাথ (; ; জন্ম: ৭ জানুয়ারি, ১৯২৮ - মৃত্যু: ২২ নভেম্বর, ১৯৮৯) তৎকালীন ব্রিটিশ ভারতের অমৃতসরে জন্মগ্রহণকারী বিশিষ্ট ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫২ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ভারতীয় ক্রিকেটে বিহার ও বোম্বে দলের পক্ষে খেলেছেন। দলে তিনি মূলতঃ উইকেট-রক্ষকের দায়িত্ব পালন করতেন।India wicket-keepers, retrieved: 7 March, 2017 এছাড়াও ডানহাতে ব্যাটিংয়েও পারদর্শিতা দেখিয়েছেন তিনি।   খেলোয়াড়ী জীবন  ১৯৫২-৫৩ মৌসুমে পাকিস্তানের বিপক্ষে অনুষ্ঠিত সিরিজে অংশ নেয়া প্রবীর সেন, নানা জোশী ও ইব্রাহিম মাকাসহ চারজন উইকেট-রক্ষকদের একজন ছিলেন তিনি। ১৩ নভেম্বর, ১৯৫২ তারিখে তার টেস্টে অভিষেক হয়। বোম্বেতে অনুষ্ঠিত ঐ টেস্টে ভারত কেবলমাত্র চার উইকেট হারিয়ে জয়ী হলেও তাকে কোন ইনিংসেই ব্যাট হাতে মাঠে নামতে হয়নি। কিন্তু উইকেটের পিছনে অবস্থান করে চারটি স্ট্যাম্পিংয়ের সাথে নিজেকে জড়িয়ে রাখেন। তন্মধ্যে সুভাষ গুপ্তের বলেই করেছিলেন তিনটি স্ট্যাম্পিং। অদ্যাবধি তিনি সমগ্র খেলোয়াড়ী জীবনে কোন ক্যাচ না নিয়েও সর্বাধিক স্ট্যাম্পিং করার রেকর্ড ধারণ করে আছেন। এক টেস্টের বিস্ময়কারীরূপে তার পরিবর্তে পরবর্তী টেস্টে ইব্রাহিম মাকা স্থলাভিষিক্ত হন। এরপূর্বে ১৯৫০-৫১ মৌসুমে কমনওয়েলথ একাদশের বিপক্ষে তিনটি টেস্টে অংশ নিয়েছিলেন।   ব্যক্তিগত জীবন  লাহোরের সরকারি কলেজে অধ্যযন করেন। এরপর বেনারস থেকে হিন্দিতে এমএ ডিগ্রি লাভ করেন। বার্মা শেলে কাজ করার পর বরোদার ইন্দো-নিপ্পন ব্যাটারিতে কাজ করেন রাজিন্দরনাথ।  ২২ নভেম্বর, ১৯৮৯ তারিখে ৬১ বছর বয়সে চেন্নাইয়ে বিজয় রাজিন্দরনাথের দেহাবসান ঘটে।   তথ্যসূত্র    আরও দেখুন   মহিন্দর অমরনাথ  এক টেস্টের বিস্ময়কারী  ভারত জাতীয় ক্রিকেট দল  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ      Obituary in ACSSI almanac, 1989/90  বিষয়শ্রেণী:১৯২৮-এ জন্ম বিষয়শ্রেণী:১৯৮৯-এ মৃত্যু বিষয়শ্রেণী:অমৃতসরের ব্যক্তি বিষয়শ্রেণী:উত্তর ভারতের ক্রিকেটার বিষয়শ্রেণী:উত্তরপ্রদেশের ক্রিকেটার বিষয়শ্রেণী:উত্তরাঞ্চলের ক্রিকেটার বিষয়শ্রেণী:দক্ষিণ পাঞ্জাবের ক্রিকেটার বিষয়শ্রেণী:পূর্বাঞ্চলের ক্রিকেটার বিষয়শ্রেণী:পূর্ব পাঞ্জাবের ক্রিকেটার বিষয়শ্রেণী:বিহারের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতীয় উইকেট-রক্ষক বিষয়শ্রেণী:ভারতের টেস্ট ক্রিকেটার বিষয়শ্রেণী:মুম্বইয়ের ক্রিকেটার বিষয়শ্রেণী:অমৃতসর থেকে আগত ক্রিকেটার বিষয়শ্রেণী:উইকেট-রক্ষক বিষয়শ্রেণী:বেনারস হিন্দু বিশ্ববিদ্যালয়ের প্রাক্তন শিক্ষার্থী বিষয়শ্রেণী:সরকারি কলেজ বিশ্ববিদ্যালয়, লাহোরের প্রাক্তন শিক্ষার্থী
থাম্ব|শ্রী সিভান মন্দির, সিঙ্গাপুর। সিঙ্গাপুর বিভিন্ন ধর্মাবলম্বী মানুষ রয়েছে, দেশটিতে অনেক আগে থেকেই বিভিন্ন ধর্মের মানুষের বসবাস বিদ্যমান। সিঙ্গাপুর একটি ক্ষুদ্র রাষ্ট্র হওয়া সত্ত্বেও রাষ্ট্রটি ধর্মনিরপেক্ষ এবং সব ধর্মের সহাবস্থানের জন্য অতি সুপরিচিত। বিশ্বের সব গুরুত্বপূর্ণ ধর্মই সিঙ্গাপুরে রয়েছে; সিঙ্গাপুরের সরকারী পরিসংখ্যান সব সময়ই বলে যে দেশটিতে মোট দশটি ধর্ম রয়েছে। ২০১৫ সালের একটি বৈশ্বিক গবেষণায় দেখা যায় যে সিঙ্গাপুরে বিশ্বের সব ধর্মই রয়েছে এবং বিশ্বের সবচেয়ে বেশি ধর্মনিরপেক্ষ দেশ সিঙ্গাপুরকেই ধরা হয় অনেক আগে থেকেই।  বৌদ্ধ ধর্মের মানুষ সিঙ্গাপুরে সবথেকে বেশি দেখা গিয়েছে যা দেশটির জনগণের ৭০ শতাংশ মানুষ দ্বারা পালিত; ২০২১ সালের সর্বশেষ পরিসংখ্যান এটাই বলে যে সিঙ্গাপুরে বৌদ্ধ ধর্মাবলম্বীই বেশি, এই বৌদ্ধদের প্রায় সবাই চীনা বংশোদ্ভূত।বর্তমানে সিঙ্গাপুরে বৌদ্ধ ধর্মাবলাম্বীর সংখ্যা দিন দিন বৃদ্ধি পাচ্ছে।  সামাজিক অবস্থা সিঙ্গাপুরের সংবিধান ধর্মনিরপেক্ষ এবং সিঙ্গাপুরের মানুষগুলোও সকল ধর্মের প্রতি সমান শ্রদ্ধাবান তথ্যসূত্র  বিষয়শ্রেণী:সিঙ্গাপুর বিষয়শ্রেণী:এশিয়ার ধর্মবিশ্বাস বিষয়শ্রেণী:সিঙ্গাপুরে ধর্ম